PIEGĀDES LĪGUMS Nr.\_\_\_\_\_\_

Tukumā, 2019.gada 29.janvārī

Sabiedrība ar ierobežotu atbildību „Tukuma slimnīca”, Reģistrācijas Nr.40103233177, turpmāk – PIRCĒJS, tās valdes locekles Dzintras Rabkevičas personā, kas darbojas uz Statūtu pamata, no vienas puses, un UAB GRAINA Latvia-filiāle Reģistrācijas Nr 40203082942 turpmāk – PĀRDEVĒJS, tās Direktora Ritvara Mežielapersonā, kas darbojas uz prokūras pamata, no otras puses, abas kopā sauktas Puses un katra atsevišķi – Puse, pamatojoties uz iepirkuma **“Ultrasonogrāfijas sistēmas piegāde”** **(identifikācijas Nr. TS 2018/6)** rezultātu, noslēdz šo Pirkuma līgumu, turpmāk – Līgums:

**1. LĪGUMA PRIEKŠMETS**

* 1. PIRCĒJS pērk un PĀRDEVĒJS pārdod un piegādā medicīnas ierīci – Ultrasonogrāfu **Mindray DC-80***,* saskaņā ar tehnisko specifikāciju, turpmāk – Prece. Preces specifikācija noteikta Līguma pielikumā Nr.1, turpmāk – Specifikācija, saskaņā ar PĀRDEVĒJA piedāvājumu iepirkumam, turpmāk – Piedāvājums.
  2. PĀRDEVĒJS apņemas uzstādot un nododot ekspluatācijā nodrošināt:
     1. Preces tehniskajā dokumentācijā pieprasīto Preces lietošanas vides raksturlielumu pārbaudi un šo pierakstu nodošanu PIRCĒJAM;
     2. Preces tehniskajā dokumentācijā pieprasītā garantētā elektroapgādes režīma pārbaudi;
     3. Vismaz 30stundu ilgu Preces lietotāja apmācību, izsniedzot kompetenci apliecinošu dokumentu;
     4. Preces lietošanas instrukcijas un citas dokumentācijas latviešu valodā nodošanu un vigilances sistēmas darbības izskaidrošanu Preces lietotājam;
     5. Preces metroloģisko pārbaudi, funkciju testēšanu un ierīces kalibrēšanu, ja, uzsākot tās ekspluatāciju, tādas prasības paredzētas Preces tehniskajā dokumentācijā,
     6. pēc kā tiek parakstīts pieņemšanas-nodošanas akts.

1. **PRECES CENA**
   1. Līguma summa par Preci bez pievienotās vērtības nodokļa (turpmāk tekstā - PVN) tiek noteikta **EUR 52000,00 (piecdesmit divi tūkstoši euro un 00 centi)**, PVN 21% EUR 10920,00 (desmit tūkstoši deviņi simti divdesmit euro un 00 centi), kopā ar PVN **EUR 62920,00 (sešdesmit divi tūkstoši deviņi simti divdesmit euro un 00 centi)**.
      1. Līguma 2.1.punktā norādītajā Līguma summā ir iekļautas visas izmaksas, kas saistītas ar Preces iegādi - pārdošana, piegāde, uzstādīšana un līdz nodošanai ekspluatācijā, tehniskās apkopes un remonta izmaksas garantijas laikā, darbinieku apmācību lietot Preci izmaksas, kā arī visi nodokļi, nodevas un citi izdevumi. Papildus izmaksas nav pieļaujamas.
      2. Līguma 2.1.punktā norādītā Līguma summa paliek nemainīga līdz Līguma izpildes beigām. Ja normatīvajos aktos stājas spēkā izmaiņas PVN likmē vai PVN nomaksas/apmaksas kārtībā, kā rezultātā mainās Līguma summa un Līguma maksājumu apmērs, Puses uzskata un pieņem par saistošu tādu kopējo Līguma summu un Līguma maksājumu apmēru, kas izriet no spēkā esošajiem normatīvajiem aktiem attiecīgajā laika periodā neizdarot atbilstošus grozījumus pašā līgumā.
   2. Līguma 2.1.punktā norādīto Līguma summu PIRCĒJS apmaksā saskaņā ar maksāšanas grafiku pielikums Nr.3, kas ir šī Līguma neatņemama sastāvdaļa:
      1. 20% apmērā no Līguma summas, kas sastāda EUR 12584.00 (divpadsmit tūkstoši pieci simti astoņdesmit četri euro un 00 centi ), ar pievienotu vērtības nodokli, 30 (trīsdesmit) dienu laikā pēc Preces pieņemšanas-nodošanas akta parakstīšanas un PĀRDEVĒJA rēķina saņemšanas;
      2. atlikušo Līguma summu – ikmēneša maksājumu veidā vienu reizi mēnesī 24 (divdesmit četru) mēnešu laikā.
   3. Par apmaksas dienu tiek uzskatīta diena, kad PIRCĒJS veicis bankas pārskaitījumu par Preci uz PĀRDEVĒJA kontu.
   4. Ja piegādāta nekvalitatīva vai Līguma noteikumiem neatbilstoša Prece, par ko Līgumā noteiktā kārtībā sastādīts akts, norēķināšanās par Preci notiek pēc tās apmaiņas pret kvalitatīvu un atbilstošu Līguma noteikumiem.
2. **PUŠU TIESĪBAS UN PIENĀKUMI**
   1. PĀRDEVĒJS nodrošina Preces piegādi iepakojumā, kas nodrošina pilnīgu Preces drošību pret iespējamajiem bojājumiem to transportējot.
   2. PĀRDEVĒJS piegādā Specifikācijai un Piedāvājumam atbilstošu Preci.
   3. PĀRDEVĒJS piegādā Preci Līgumā noteiktajā kārtībā.
   4. PIRCĒJAM ir tiesības pārbaudīt piegādātās Preces kvalitāti un pieteikt pretenzijas, ja tā neatbilst Līguma noteikumiem.
   5. PIRCĒJS veic Līgumā noteiktajā termiņā piegādātās kvalitatīvas un Līguma noteikumiem atbilstošas Preces apmaksu Līgumā noteiktajā kārtībā.
   6. Iegādes atbildīgās persona no PIRCĒJA puses – ***Inita Lazare* (tālr. 29184716).**
   7. Piegādes atbildīgā persona no PĀRDEVĒJA puses – *\_****Ritvars Mežiels\_*(tālr. 27751276).**
   8. PĀRDEVĒJS garantē, ka Prece atbilst to ražotāja noteiktajiem kvalitātes standartiem un tās nodrošinās darbību, kas parasti ir sagaidāma no šādām Precēm.
   9. Preces garantijas laiks noteikts 36 (trīsdesmit seši) mēneši no pieņemšanas-nodošanas akta parakstīšanas dienas.
   10. Ja Precei vai kādām no Preces daļām atklājas defekti 36 (trīsdesmit sešu) mēnešu laikā pēc pieņemšanas-nodošanas akta parakstīšanas dienas, PĀRDEVĒJAM jānovērš bojājums vai jānomaina šāda Prece vai daļa 10 (desmit) darba dienu laikā pēc PIRCĒJA paziņojuma saņemšanas.
   11. Par katru veikto garantijas remontu PĀRDEVĒJS PIRCĒJAM iesniedz darbu aktu, kurā uzrāda konstatēto defektu veiktos darbus un nomainītās detaļas.
   12. Visas pretenzijas ir iesniedzamas rakstveida 14 dienu laikā pēc defekta atklāšanas.
   13. Minētā garantija nav piemērojama, ja:
       1. Preces darbībai tiek izmantotas detaļas vai programmatūra, kuras nav apstiprinājis PĀRDEVĒJS, t.sk. veikts Preces patvaļīgs remonts;
       2. Prece tiek izmantota neatbilstoši tās mērķiem, t.sk. neievērojot ekspluatācijas noteikumus;
       3. Bojājumi vai zaudējumi jebkādā citā veidā radušies PIRCĒJA vainas dēļ.
3. **PRECES NODOŠANA UN PIEŅEMŠANA**
   1. PĀRDEVĒJS PIRCĒJAM piegādā Preci PIRCĒJA norādītajā telpā Tukuma slimnīcā, Raudas iela 8, Tukums.
   2. PĀRDEVĒJS saskaņo (telefoniski ar Līguma 3.6.punktā norādīto PIRCĒJA iegādes atbildīgo personu) piegādājamās Preces laiku 3 (trīs) darba dienu pirms piegādes.
   3. Preces piegāde notiek 2 (divu) mēnešu laikā no Līguma noslēgšanas dienas, darba dienā no plkst. 8:00 līdz 16:00.
   4. PĀRDEVĒJS Preces pavaddokumentos norāda: Līguma Nr., Preces nosaukumu, daudzumu, cenu.
   5. Preces piegādes fakts tiek noformēts, PIRCĒJAM un PĀRDEVĒJAM parakstot Preces pavaddokumentus.
   6. Par konstatēto nekvalitatīvo vai Līguma noteikumiem neatbilstošo Preci PIRCĒJS rakstveidā paziņo PĀRDEVĒJAM 5 (piecu) darba dienu laikā, uzaicinot PĀRDEVĒJU sastādīt divpusēju aktu par konstatētajām neatbilstībām. PĀRDEVĒJAM pēc paziņojuma saņemšanas 24 (divdesmit četru) stundu laikā jāierodas PIRCĒJA norādītajā Preces atrašanās vietā. PĀRDEVĒJA neierašanās gadījumā PIRCĒJAM ir tiesības sastādīt aktu bez PĀRDEVĒJA piedalīšanās, pieaicinot neieinteresētu personu.
   7. PĀRDEVĒJAM jānomaina nekvalitatīvā vai Līguma noteikumiem neatbilstošā Prece pret kvalitatīvu un atbilstošu Līguma noteikumiem 20 (divdesmit) darba dienu laikā pēc akta sastādīšanas.
   8. PIRCĒJS ir tiesīgs atteikties no nekvalitatīvas vai Līguma noteikumiem neatbilstošas Preces pieņemšanas vai attiecīgi samazināt Preces cenu, ja PĀRDEVĒJS nerīkojas Līguma 4.6. vai 4.7.punktos noteiktajā kārtībā.
4. **PUŠU MANTISKĀ ATBILDĪBA**
   1. Ja PIRCĒJS neveic Preces apmaksu Līguma 2.punktā noteiktajā termiņā, tas maksā PĀRDEVĒJAM līgumsodu 0,1% (vienas desmitdaļas no procenta) apmērā no pasūtītās un neapmaksātās summas par katru nokavēto dienu, pamatojoties uz PĀRDEVĒJA sastādītu rēķinu, bet līgumsoda kopējā summa nedrīkst pārsniegt 5% (piecus procentus) no kopējās Līguma summas.
   2. Ja PĀRDEVĒJS nav piegādājis PRECI šī līguma 4.punktā noteiktajā termiņā vai ir piegādājis nekvalitatīvu vai Līguma noteikumiem neatbilstoši Preci, tas maksā līgumsodu 0,1% (vienas desmitdaļas no procenta) apmērā no nepiegādātās Preces summas par katru nokavēto dienu, bet līgumsoda kopējā summa nedrīkst pārsniegt 5% (piecus procentus) no Līguma kopējās summas.
   3. Līgumsoda samaksa neatbrīvo Puses no saistību izpildes.
5. **NEPĀRVARAMA VARA**
   1. Puses tiek atbrīvotas no Līguma saistību izpildes, ja iestājas nepārvaramas varas apstākļi. Pie nepārvaramas varas apstākļiem tiek pieskaitīti: ugunsgrēks, plūdi, zemestrīce un citi ārkārtēja rakstura negadījumi, ko Puses nevarēja iepriekš paredzēt.
   2. Gadījumā, ja iestājas Līgumā noteiktie nepārvaramas varas apstākļi, Līgumā noteiktie termiņi tiek pagarināti attiecīgi par tādu laika periodu, par kādu nepārvaramas varas apstākļi aizkavējuši Līguma izpildi.
   3. Puses par Līguma izpildi traucējoša negadījuma sākuma laiku un izbeigšanos 5 (piecu) kalendāro dienu laikā informē otru Pusi. Nesavlaicīga paziņojuma gadījumā vainīgā Puse netiek atbrīvota no saistību izpildes šajā līgumā noteiktajos termiņos.
   4. Ja nepārvaramas varas apstākļu dēļ Preces piegāde aizkavējas vairāk kā par 30 (trīsdesmit) kalendārajām dienām, PIRCĒJS ir tiesīgs vienpusēji atkāpties no Līguma par to rakstveidā brīdinot PĀRDEVĒJU 5 (piecas) darba dienas iepriekš.
6. **STRĪDU IZSKATĪŠANA UN LĪGUMA IZBEIGŠANA**
   1. Ja viena Puse pārkāpusi kādu no Līguma noteikumiem, otrai Pusei ir tiesības pieteikt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu.
   2. Līguma izpildes gaitā Puses vadās pēc Civillikuma normām par pirkuma līgumu.
   3. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos, tad domstarpības risināmas Latvijas Republikas tiesā.
   4. Puses var izbeigt Līgumu pirms Līguma termiņa beigām Pusēm savstarpēji vienojoties.
   5. PIRCĒJAM ir tiesības vienpusēji atkāpties no Līguma bez PĀRDEVĒJA piekrišanas šādos gadījumos:
      1. saskaņā ar Līguma 6.4.punkta noteikumiem;
      2. ja PĀRDEVĒJS nepiegādā Preci 4.punktā noteiktajā termiņa;
      3. ja PĀRDEVĒJS atkārtoti piegādā nekvalitatīvu, Piedāvājumam vai Līguma noteikumiem neatbilstošu Preci, par ko sastādīti attiecīgi Pušu parakstīti akti.
   6. PĀRDEVĒJAM ir tiesības vienpusēji atkāpties no Līguma bez PIRCĒJA piekrišanas, ja PIRCĒJS atkārtoti neveic apmaksu saskaņā ar Līguma noteikumiem.
7. **CITI NOTEIKUMI**
   1. Līgums stājas spēkā ar tā parakstīšanas brīdi.
   2. Šis Līgums ir spēkā līdz saistību pilnīgai izpildei.
   3. Līgums ir spēkā līdz Pušu saistību pilnīgai izpildei vai atbilstoši Līguma 7.4., 7.5. vai 7.6.punktu noteikumiem.
   4. Visi Līguma grozījumi vai papildinājumi tiek izdarīti rakstiski, Pusēm tos parakstot un ir spēkā no to visu eksemplāru parakstīšanas brīža.
   5. Visi Līgumā minētie pielikumi, kā arī pēc Līguma slēgšanas sastādītie Līguma grozījumi vai papildinājumi, ja tie ir sastādīti, ievērojot Līguma 8.4.punkta noteikumus, ir Līguma neatņemamas sastāvdaļas.
   6. Ja kāds no šā Līguma noteikumiem zaudē juridisko spēku, pārējie Līguma punkti paliek spēkā.
   7. Ar Līgumu ir noteikta pilnīga Pušu vienošanās un pēc tā parakstīšanas tas atstāj un atsauc visas iepriekšējās mutiskas un rakstiskas vienošanās, sarunas, dokumentus, protokolus un korespondenci starp Pusēm sakarā ar Līguma priekšmetu, termiņu un noteikumiem.
   8. Puses nekavējoties ziņo par savas adreses, tālruņa numura vai norēķinu rekvizītu maiņu, kā arī paziņo par izmaņām pilnvarotās personas paraksta tiesībām.
   9. Līgums sastādīts latviešu valodā uz 10 (*desmit*) lapām, no kurām 4 (*četras*) lapas aizņem Līguma teksts un 6 (*sešas*) lapas pielikumi, 2 (divos) eksemplāros ar vienādu juridisku spēku, no kuriem viens glabājas pie PIRCĒJA un otrs pie PĀRDEVĒJA.

Pielikumi:

1.pielikums - Tehniskās specifikācijas kopija uz 4 (četrām) lapām.

2.pielikums – Piegādātāja Finanšu piedāvājuma kopijas 1 (vienas) lapas.

3.pielikums – Maksāšanas grafiks uz 1 (vienas) lapas.

1. **PUŠU JURIDISKĀS ADRESES UN MAKSĀJUMU REKVIZĪTI**

**Pircējs: Pārdevējs:**

|  |  |
| --- | --- |
| **SIA „Tukuma slimnīca”**  Reģistrācijas Nr. LV40103233177  Juridiskā adrese: Raudas iela 8, Tukums, Tukuma novads, LV-3100  E-pasts: [tukuma.slimnica@apollo.lv](mailto:tukuma.slimnica@apollo.lv)  Banka: A/S „ SEB Banka”  Kods: UNLALV2X  Konts: LV98UNLA0050014260027  Valdes locekle:  *\_\_\_\_\_\_\_\_\_\_\_\_\_\_\_\_\_\_\_\_* Dz. Rabkeviča | **UAB „Graina Latvia – filiāle”**  Reģ. Nr. 40203082942  Ernestīnes iela 12, Zemgales priekšpilsēta,  Rīga, LV-1046  Banka: Luminor Bank AB  Konts: LT954010051004004107  Direktors/ prokūrists:  \_\_\_\_\_\_\_\_\_\_\_\_\_\_\_\_\_\_\_\_\_ R. Mežiels |